
	ATASKAITA

	DĖL BIRŠTONO SAVIVALDYBĖS PATIKĖJIMO TEISE VALDOMO VALSTYBĖS TURTO ATASKAITOS VT-01 IR NUOSAVYBĖS TEISE VALDOMO SAVIVALDYBĖS TURTO ATASKAITOS VT-02 UŽ 2010 METUS VERTINIMO

	


2011 m. rugpiūčio 18 d. Nr. 3-17
                                                                         ĮŽANGA


Ataskaita parengta vykdant Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 27 straipsnio 9 dalies 10 punkto, Lietuvos Respublikos valstybės ir savivaldybių turto valdymo, naudojimo ir disponavimo juos įstatymo (Žin., 1998 Nr. 54-1492; 2002, Nr. 60-2412) 21 straipsnio 3 ir 4 dalių nuostatas ir Birštono savivaldybės kontrolės ir audito  tarnybos 2011 metų veiklos planą. Birštono savivaldybės kontrolės ir audito tarnybos kontrolierė Zita Pranckevičienė atliko Savivaldybės administracijos pateiktų Savivaldybės patikėjimo teise valdomo valstybės turto 2010 metų ataskaitos VT-01 bei Savivaldybės nuosavybės teise valdomo turto 2010 metų ataskaitos VT-02 auditą. Ataskaita ir išvada parengta atlikus Savivaldybės administracijos pateiktų Savivaldybei nuosavybės teise priklausančio turto ir patikėjimo teise valdomo valstybės turto 2010 metų ataskaitų patikrinimus bei visų Savivaldybės biudžetinių įstaigų pateiktas ataskaitas ir pirminius dokumentus, iš kurių šios ataskaitos buvo sudarytos.
                   Turto ataskaitų patikrinimo pagrindinis tikslas buvo nustatyti, ar ataskaitos parengtos pagal Lietuvos Respublikos ir Savivaldybės institucijų teisės aktų reikalavimus, nustatytus  ataskaitų rengimui.Taip pat įvertinti turto ataskaitų duomenų teisingumą bei pareikšti nuomonę.
Audituojamas subjektas yra Birštono savivaldybės administracija, kuri pagal Lietuvos Respublikos vietos savivaldos įstatymo 29 straipsnio 8 dalies 5 punktą įstatymų nustatyta tvarka organizuoja ir kontroliuoja savivaldybės turto valdymą ir naudojimą. Administracija pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį yra atsakinga už turto ataskaitų VT-02 ir VT-01 parengimą ir pateikimą Savivaldybės tarybai.


Audituojamas subjektas - Birštono savivaldybės administracija, adresas Jaunimo g. 2,  LT-59206 Birštonas.


Audituojamu laikotarpiu Birštono savivaldybės administracijos direktoriaus pareigas ėjo  Valentinas Vincas Revuckas. 
                   Audito ataskaitoje pateikti audito metu atlikti ir nustatyti dalykai, o nuomonė dėl turto ataskaitų pareiškiama išvadoje.
I. SAVIVALDYBEI NUOSAVYBĖS TEISE PRIKLAUSANČIO  IR PATIKĖJIMO TEISE VALDOMO VALSTYBĖS TURTO Ataskaitų  VT-02 ir VT-01 UŽ 2010 metus RENGIMO IR TEIKIMO tvarka

Valstybės ir savivaldybių turto valdymo, naudojimo ir disponavimo juo tvarką bei sąlygas, valstybės ir savivaldybių institucijų įgaliojimus šioje srityje nustato Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Savivaldybės, įstatymo nustatytais atvejais, valstybės turtą valdo, naudoja ir disponuoja juo patikėjimo teise.


Savivaldybei nuosavybės teise priklausančio ir patikėjimo teise valdomo valstybės turto savininko funkcijas, remdamasi įstatymais, įgyvendina Savivaldybės taryba. Savivaldybės taryba nustato nuosavybės teise priklausančio turto valdymo, naudojimo ir diosponavimo juo tvarką, išskyrus atvejus, kai ji nustatyta įstatymuose, taip pat priima sprendimus dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise. Savivaldybės įstaigos, įmonės ir organizacijos joms perduotą Savivaldybės turtą valdo, naudoja bei disponuoja juo pagal įstatymus Savivaldybės tarybos sprendimų nustatyta tvarka. Pagal Birštono savivaldybės administracijos direktoriaus 2008 m. lapkričio 7 d. įsakymu Nr. AV-308 patvirtintus Savivaldybės administracijos Ūkio, turto ir kaimo plėtros  skyriaus nuostatus, vienas iš šio skyriaus uždavinių yra užtikrinti Savivaldybei perduodamo turto perėmimą bei Savivaldybės patikėjimo teise valdomo valstybės turto ir Savivaldybei nuosavybės teise priklausančio turto efektyvų valdymą, priežiūrą, apskaitą, apsaugą, naudojimą ir kt. Taip pat nuostatuose yra nustatyta šio skyriaus funkcija perimti Savivaldybės nuosavybėn įstatymais ar kitais būdais jai priskirtą turtą, vykdyti valstybės ir Savivaldybės turto bei butų fondo apskaitą, rengti nekilnojamojo turto apskaitai reikalingą medžiagą. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį, ataskaitas apie Savivaldybei nuosavybės teise priklausantį turtą VT-02 ir patikėjimo teise valdomą valstybės turtą VT-01 rengia Savivaldybės administracija, vadovaudamasi Lietuvos Respublikos Vyriausybės 2001 m. spalio 17 d. nutarimu Nr. 1226 „Dėl valstybei ir savivaldybėms nuosavybės teise priklausančio turto ataskaitų rengimo ir teikimo“ (su vėlesniais pakeitimais) bei Statistikos departamento prie Lietuvos Respublikos Vyriausybės generalinio direktoriaus 2011 m. vasario 24 d. įsakymu Nr. DĮ-38 „Dėl valstybės ir savivaldybės turto metinių statistinių ataskaitų formų patvirtinimo“, patvirtintomis ataskaitų formomis. Šių ataskaitų V-oje dalyje „Pastabos“, nustatyta nurodyti praėjusių ataskaitinių metų turto ar įsipareigojimų likučių pasikeitimo priežastis, jei jie skiriasi nuo praėjusių metų ataskaitoje nurodytų. Kartu su formomis pateikiami „Paaiškinimai“ turto metinėms ataskaitoms pildyti, kuriuose, be kitų dalykų, nurodyta, kad visas biudžetinės įstaigos valdomas Savivaldybės turtas turi būti įrašytas į VT-02 ataskaitą, neatsižvelgiant į tai, ar šis turtas yra įtrauktas į „Išlaidų sąmatų vykdymo balansą“, ar jo apskaita tvarkoma atskirai. Į ataskaitą turi būti įtrauktas kitiems juridiniams asmenims patikėjimo teise perduotas Savivaldybės turtas.

Savivaldybės ataskaitoje VT-01 pateikti duomenys apie turtą, kuris nuosavybės teise priklauso valstybei ir kurį patikėjimo teise valdo Savivaldybė, ataskaitoje VT-02 pateikti duomenys apie Savivaldybės turto valdytojų biudžetinių įstaigų įsipareigojimus, kurie yra įtraukti į šių įstaigų balansus bei apie jų patikėjimo teise valdomą Savivaldybės turtą. Prie šios ataskaitos turėtų būti ir įvairių turto grupių turto valdymo, naudojimo ir disponavimo pokyčių analizė (aiškinamasis raštas), t. y. informacija apie žemės sklypus; informacija apie gyvenamąsias patalpas (įsigyta, parduota, išnuomota, pripažinta netinkamomis gyventi, nurašyta ir kt.; informacija apie negyvenamąsias patalpas (išnuomota, suteikta panaudos pagrindais, patikėjimo teise, privatizuota, perduota VĮ Valstybės turto fondui, kitoms institucijoms, įmonėms ir organizacijoms, kurioms Savivaldybės turtas gali būti perduotas pagal teisės aktus, perimta Savivaldybės nuosavybėn, laisvų, nurašytų, perduoto Savivaldybės nuosavybėn bešeimininkio turto ir kt.; informacija apie inžinerinius statinius (kelius, aikšteles, vamzdynus, viadukus ir kt.; informacija apie statybos objektus; kita informacija apie turtą. 
                   Patikrinimo metu taip pat pastebėta, kad Savivaldybės administracijoje nereglamentuota turto ataskaitų rengimo tvarka, ataskaitos sudėtis ir joje teikiamų duomenų šaltiniai. Administracijos pasirinkti turto ataskaitų sudarymo metodai ir šaltiniai yra nepakankami, jie neužtikrina, kad turto ataskaitose bus pateikti visi reikiami duomenys, bet tik tie, kurie yra užregistruoti buhalterinėje apskaitoje.

Savivaldybei priklausančio turto apskaita tvarkoma Savivaldybės administracijos Apskaitos skyriuje, o Savivaldybės biudžetinėms įstaigoms perduoto turto - šių įstaigų buhalterijose. 


Iš pateiktų Savivaldybės biudžetinių įstaigų, Savivaldybės administracijos ir kitų įstaigų turto VT-01 ir VT-02 ataskaitų Savivaldybės administracijos Ūkio, turto ir kaimo plėtros skyriaus vyriausioji specialistė Nijolė Vaitkevičienė parengė suvestinę Savivaldybės patikėjimo teise valdomo valstybės turto 2010 m. ataskaitą VT-01 ir  nuosavybės teise valdomo savivaldybės turto 2010 m. ataskaitą VT-02 (aritmetiniai šių ataskaitų duomenys) bei vadovaudamasi Valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi pateikė Savivaldybės tarybai, Merui, Kontrolės ir audito tarnybai ir Statistikos departamentui. Šio skyriaus vyriausios specialistės pareigybės aprašyme, kuris patvirtintas 2008 m. lapkričio 7 d. Savivaldybės administracijos direktoriaus įsakymu Nr. AV-308, V skyriaus 7 punkte nurodyta funkcija – rengti dokumentus dėl Savivaldybei nuosavybės teise priklausančio ir patikėjimo teise valdomo valstybės turto ir tvarkyti jo apskaitą bei 7.13. punkte – sudaryti  statistines ataskaitas pagal pareigybei priskirtų funkcijų sritis. 

II. TURTO ATASKAITŲ AUDITO TIKSLAI, APIMTIS IR METODAI
           Vertinant 2010 metų turto ataskaitas  VT-01 ir VT-02 buvo apibendrinta duomenys visų Savivaldybės biudžetinių įstaigų 2010 metų finansinės atskaitomybės (balanso) ilgalaikio materialiojo ir nematerialiojo, trumpalaikio turto ir atsargų likučiai, ilgalaikio materialiojo ir nematerialiojo turto 2010 metų apyskaitos forma Nr. 3, atsargų ir trumpalaikio materialiojo turto 2010 metų apyskaita forma Nr. 4, jų atitikimas su pirminiais įstaigų buhalteriniais duomenimis (turto registrais, Didžiąja knyga). Tikrinta įtraukto į balansą turto egzistavimas, jo įregistravimas Nekilnojamojo turto registre, ilgalaikio turto nusidėvėjimo apskaičiavimas, turto judėjimo (gavimas, nurašymas) apskaita, patikrinta ar turtas teisinga verte apskaitytas apskaitos registruose, ar yra turto dokumentai, ar visi turto sandoriai laiku ir teisingai apskaityti, turto ir piniginių lėšų inventorizacijos pravedimas, turto apsaugos ir vidaus kontrolės užtikrinimas. Patikrinta visų biudžetinių įstaigų turto ataskaitų VT-01 ir VT-02 informacijos perkėlimas į suvestines Savivaldybės  turto ataskaitas.


Atliekant 2010 metų turto ataskaitų VT-01 ir VT-02 auditą ir rengiant audito ataskaitą ir audito išvadą buvo siekiama:

                        - pareikšti nepriklausomą nuomonę apie nuosavybės teise valdomo Savivaldybės turto ir patikėjimo teise valdomo valstybės turto 2010 metų finansinę būklę ir pateikti Savivaldybės tarybai informaciją, reikalingą turto ataskaitoms VT-02 ir VT-01 svarstyti;

                         - atskleisti savivaldybės valdomo  turto apskaitos, valdymo, naudojimo ir disponavimo juo problemas ir pateikti rekomendacijas, kaip jas spręsti.
                         Atliekant Savivaldybės administracijos, kitų biudžetinių organizacijų ir suvestinių visos Savivaldybės turto ataskaitų auditą buvo įvertinta:

                         - ar turto ataskaitose nėra reikšmingų informacijos  iškraipymų, lyginant su finansinėmis ataskaitomis ir kitais tvarkomais duomenimis, iš kurių jos buvo sudarytos, ar jos yra patikimos;

                         - ar turto ataskaitos parodo tikrą ir teisingą Savivaldybės valdomo  turto finansinę būklę;

                         - ar turto ataskaitos tinkamai parengtos pagal Lietuvos  Respublikos galiojančius teisės aktų reikalavimus, nustatytus šioms  turto ataskaitoms parengti, bei jų rengimo principus; 

                         - ar turto ataskaitos teisingai, pagrįstai ir visais reikšmingais atžvilgiais atspindi Savivaldybės valdomo ir naudojamo turto vertę, ar jose pateikta informacija yra tiksli ir naudinga, taip pat įvertinti, ar sandoriai buvo sudaryti teisingai ir laikantis teisės aktų reikalavimų, ar Savivaldybės administracijoje ir kitose biudžetinėse įstaigose sukurta vidaus kontrolės sistema užtikrino, kad turtas būtų teisėtai, efektyviai ir taupiai naudojamas ir teisingai apskaitytas;

                          - biudžeto lėšų, skirtų turto įsigijimui, tikslinis panaudojimas, bei įsigyto turto apskaita ir atspindėjimas finansinėje atskaitomybėje.

                   Patikrinta, ar visų biudžetinių įstaigų turto ir įsipareigojimų vertė įtraukta į turto ataskaitas; ar turto ataskaitų 2009-12-31 d. būklės likučiai sutapo su 2010-01-01 d. būklės likučiais, patikrinta uždarų akcinių bendrovių Savivaldybei priklausančių akcijų skaičius ir vertė bei viešosiose įstaigose dalininkų kapitalas, patikrinta ar ataskaitose pateikti 2010 metų pradžios ir pabaigos duomenys yra palyginami, tai yra sugrupuoti pagal viešojo sektoriaus apskaitos ir atskaitomybės standartus, ar ataskaitose turtas ir įsipareigojimai įvertinti pagal teisės aktų reikalavimus, ar lizingo būdu įsigyto turto likutinė vertė sutapo su 2010 metų finansinių ataskaitų duomenimis.

Savivaldybės kontrolierė turto ataskaitų VT-01 ir VT-02 auditą atliko pagal Vietos savivaldos, Valstybės ir savivaldybių turto valdymo, naudojimo ir disponavimo juo įstatymų ir  audito reikalavimus. Turto ataskaitų patikrinimas ir vertinimas buvo atliktas taip, kad būtų pakankamas pagrindas nuomonei pareikšti.

Siekiant suplanuotų audito tikslų, susipažinta su Savivaldybės turto valdymo ir apskaitos procesais, įvertinta Savivaldybės asignavimų valdytojų turto bei įsipareigojimų 2010 metų inventorizacijų atlikimas, Savivaldybės tarybos 2010 metų sprendimų dėl turto perdavimo, priėmimo bei investavimo vykdymas, patikrinta ar pagal Vyriausybės nutarimus ir Savivaldybės tarybos sprendimus visos turto operacijos užregistruotos buhalterinėje apskaitoje, patikrinta turto ataskaitų VT-01 ir VT-02 duomenų atitikimas finansinių ataskaitų duomenims. Turto ataskaitose pateiktų turto pokyčių analizės informacijos vertinimas apsiribojo patikrinant šioje dalyje pateiktų duomenų atitikimą kitų turto ataskaitų sudedamųjų dalių duomenims ir neapėmė informacijos apie Savivaldybės administracijos veiksmų valdant, naudojant turtą ir juo disponuojant pokyčius vertinimo. Įvertinta turto ataskaitų parengimo teisinės bazės pokyčiai, jų sudarymo šaltiniai ir metodai.
III. TURTO ATASKAITŲ VT-01 IR VT-02 UŽ 2010 METUS DUOMENŲ PATIKIMUMO   VERTINIMAS


Pateiktoje Birštono savivaldybės patikėjimo teise valdomo valstybės turto suvestinėje turto ataskaitoje VT-01 2010-12-31 būklei atvaizduota 683 tūkst. Lt materialiojo turto likutinė vertė iš jo 620 tūkst. Lt ilgalaikis materialus turtas ir 63 tūkst. Lt trumpalaikis turtas, sudarytoje iš šių įstaigų VT-01 turto ataskaitų: Savivaldybės administracija – 580,45 tūkst. Lt, Birštono gimnazija – 0,1 tūkst. Lt, Birštono viešoji biblioteka - 30,12 tūkst.Lt,  Birštono vienkiemio darželis mokykla – 26,77 tūkst. Lt, BĮ Birštono miesto tvarkymo tarnyba – 44,71 tūkst. Lt.  

               Patikrinimo metu nustatyta, kad Birštono savivaldybės administracijos turto ataskaitoje VT-01 3100 eilutėje 1-oje grafoje parodyta medžiagų 180,41 tūkst.Lt ir 2-oje grafoje – 54,21 tūkst. Lt pagal pirminius dokumentus šioje eilutėje trumpalaikio turto neturi būti. Tikrinimo metu turto ataskaitose šie neatitikimai buvo ištaisyti, ir suvestinėje turto ataskaitoje VT-01 atvaizduota 629 tūkst. Lt, iš jo 620 tūkst. Lt ir 9 tūkst. Lt trumpalaikis turtas.
            Vertinant, ar ataskaitoje teisingai pateiktas Savivaldybės patikėjimo teise valdomas turtas, peržiūrėta Lietuvos Respublikos Vyriausybės 2010 metų nutarimai dėl turto perdavimo Savivaldybei, taip pat Švietimo ministerijos ir kitų ministerijų raštai dėl turto perdavimo ir Savivaldybės tarybos 2010 metų sprendimai dėl sutikimo perimti perduodamą turtą bei perdavimo–priėmimo aktai. Šios peržiūros metu įvertinta, kurį valstybės turtą Vyriausybė perdavė Savivaldybės nuosavybėn, o kurį valdyti ir naudoti patikėjimo teise valstybės perduotoms funkcijoms vykdyti. Be to patikrinta, ar Savivaldybei perduotas valstybės turtas užregistruotas Savivaldybės administracijos arba biudžetinių įstaigų apskaitoje, ar atitinkamai atvaizduotas VT-01 ar VT-02  2010 metų turto ataskaitose. 


Lietuvos Respublikos Vyriausybės nutarimais perduodamas turtas Savivaldybės nuosavybėn arba valdyti patikėjimo teise, šių nutarimų pagrindu, ministerijos savo raštais ir turto perdavimo - priėmimo aktais perduoda turtą Savivaldybei.


Audito metu nustatyta, kad Vyriausybės nutarimais perduodant turtą Savivaldybei iš ministerijų susidaro teisės aktų neatitikimų jį įtraukiant į apskaitą. Pavyzdžiui, gaunant turtą iš Švietimo ir mokslo ministerijos arba iš Kultūros ministerijos bei iš Mažvydo bibliotekos pagal važtaraščius ir sertifikatus, turtas yra perduodamas Savivaldybės  biudžetinėms įstaigoms (Birštono gimnazijai, Birštono viešąjai bibliotekai), kai tuo tarpu turto perdavimas ministerijų perdavimo -priėmimo aktais  dar nebūna įformintas ir įforminamas daug vėliau, kartais ir kitais metais. Dėl šių priežasčių į apskaitą turtas yra įtraukiamas tik gavus turto perdavimo - priėmimo aktus.


Visos biudžetinės įstaigos, kurios turi patikėjimo teise valdomo valstybės turto, sudarydamos 2010 metų turto ataskaitas VT-01 ištaisė 2009 metais padarytus neatitikimus, apskaitant šį turtą finansinėje atskaitomybėje bei turto ataskaitoje VT-01.

Savivaldybei nuosavybės teise 2010 metais valdomo turto vertę ir įsipareigojimus Savivaldybės administracija atvaizdavo Savivaldybės turto ataskaitoje VT-02. Ataskaitos VT-02 finansinio audito metu vertinta, ar biudžetinių įstaigų ir Savivaldybės administracijos buhalterinėje apskaitoje užregistruoti ir ataskaitoje atvaizduoti turto vertės pokyčiai dėl turto įsigijimo ir perdavimo, likvidavimo bei ataskaitos duomenų šaltinių patikimumas. Tuo tikslu patikrinta Savivaldybė tarybos sprendimų turto valdymo klausimais pagrindu atliktų ūkinių operacijų su turtu registravimas buhalterinėje apskaitoje bei Savivaldybės administracijos Apskaitos skyriaus ir biudžetinių įstaigų sudarytų turto ataskaitų duomenų atitikimas 2010 metų išlaidų sąmatų vykdymo balansų duomenims.

         Pagal suvestinės Birštono savivaldybės nuosavybės teise valdomo turto ataskaitos VT-02  2010-12-31 duomenis Savivaldybės turtas parodytas - 141140 tūkst. Lt, tame tarpe ilgalaikis materialusis turtas –139231 tūkst. Lt, ilgalaikis nematerialusis turtas –1558 tūkst. Lt, trumpalaikis materialusis turtas –304 tūkst. Lt ir atsargos - 47 tūkst. Lt, pinigai bankų sąskaitose - 184 tūkst. Lt, pinigai kasoje - 17 tūkst. Lt, akcijos – 22039 tūkst. Lt, dalininkų kapitalas – 324 tūkst. Lt, debitorinis įsiskolinimas – 2054 tūkst. Lt, kreditorinis įsiskolinimas – 3221 tūkst. Lt. 
             Patikrinimo metu nustatyta šie neatitikimai pildant VT-02 turto ataskaitą: 
            Nepateikta ir suvestinėje turto ataskaitoje neatvaizduota Savivaldybės administracijos Biudžeto skyriaus turto ataskaitos VT-02 duomenys t. y. pinigai banko sąskaitos – 2794,62 tūkst. Lt, debitorinis  įsiskolinimas – 19,83 tūkst. Lt, kreditorinis įsiskolinimas – 1736,98 tūkst. Lt, iš viso neatvaizduota finansinio turto  – 2814,45 tūkst. Lt, įsipareigojimų (sukaupto finansavimo biudžeto įsipareigojimai įstaigoms) – 1736,98 tūkst. Lt.
            Šios biudžetinės įstaigos neteisingai atvaizdavo turto ataskaitos VT-02 eilutėse 5657 ir 5660   finansinį turtą ir įsipareigojimus 2009 metų pabaigoje ir 2010 metų pabaigoje:
            Birštono savivaldybės administracijos Apskaitos skyrius ataskaitinių metų pabaigai parodė finnsinį turtą 5657 eilutėje 808 tūkst. Lt, reikėjo 778 tūkst. Lt, įsipareigojimus 515 tūkst. Lt, bet nereikėjo, 5660 eilutėje neparodyta turto reikėjo parodyti 156 tūkst. Lt, įsipareigojimų neparodyta, reikėjo 519 tūkst. Lt.
           Birštono vienkiemio darželis mokykla 5657 eilutėje neparodė finansinio turto o reikėjo parodyti 35,04 tūkst. Lt, 5660 eilutėje parodė 29,62 tūkst. Lt bet nereikėjo rodyti. 2010-12-31 d. finansinės būklės ataskaitoje neteisingai parodyta per vienerius metus gautinos sumos- parodyta 34,39 tūkst. Lt, reikėjo parodyti 35,04 tūkst. Lt, kitos gautinos sumos parodyta 4,77 tūkst. Lt reikėjo parodyti 5,42 tūkst. Lt, finansavimo sumos parodyta 172,47 tūkst. Lt, reikėjo parodyti 173,12 tūkst. Lt, iš viso turto ir įsipareigojimų eilutėse parodyta 207,45 tūkst. Lt, reikėjo parodyti 208,1 tūkst. Lt, skirtumas 0,65 tūkst. Lt. Taip pat neteisingai užpildyti atitinkami priedai prie finansinių ataskaitų. 
           BĮ Nemajūnų dienos centro ataskaitos 5657 eilutėje metų pabaigai turto parodyta 10,27 tūkst. Lt, reikėjo parodyti 21,08 tūkst. Lt, 5660 eilutėje parodyta 10,8 tūkst. Lt bet nereikėjo rodyti.
           Birštono sporto centro ataskaitos 5657 eilutėje metų pabaigai turto parodyta 19,48 tūkst. Lt, reikėjo parodyti 156,77 tūkst. Lt, 5660 eilutėje parodyta 137,29 tūkst. Lt bet nereikėjo rodyti.

            Birštono gimnazija ataskaitos 5657 eilutėje metų pabaigai turto parodyta 16,41 tūkst. Lt, reikėjo parodyti 298,28 tūkst. Lt, eilutėje 5660 parodyta 281,86 tūkst. Lt, bet nereikėjo rodyti.
            Birštono meno mokyklos ataskaitos 5657 eilutėje metų pabaigai turto parodyta 25,09 tūkst. Lt, reikėjo parodyti 95,26 tūkst. Lt, 5660 eilutėje parodyta 70,17 tūkst. Lt, bet nereikėjo rodyti.

             Birštono viešosios bibliotekos ataskaitos 5657 eilutėje metų pabaigai turto parodyta 14 Lt, reikėjo parodyti 31,16 tūkst. Lt, 5660 eilutėje parodyta 31,15 tūkst. Lt, bet nereikėjo rodyti.

             Birštono kultūros centro ataskaitos 5657 eilutėje metų pabaigai turto parodyta 97,02 tūkst. Lt reikėjo parodyti 88,13 tūkst. Lt, 5660 eilutėje nieko neparodyta, reikėjo parodyti 8,89 tūkst. Lt.
             BĮ Birštono miesto tvarkymo tarnybos ataskaitos 5657 eilutėje metų pabaigai turto parodyta 205,75 tūkst. Lt, reikėjo parodyti 265,56 tūkst. Lt, įsipareigojimų parodyta 117,4 tūkst. Lt, reikėjo parodyti 59 Lt, 5660 eilutėje turto parodyta 59,81 tūkst. Lt, bet nieko nereikėjo rodyti, įsipareigojimų parodyta 59 Lt, reikėjo parodyti 117,4 tūkst. Lt.
             Birštono vaikų lopšelis darželis „Vyturėlis“ ataskaitos 5610 eilutėje debitorinis įsiskolinimas parodyta 1,3 tūkst. Lt, reikėjo parodyti 0,3 tūkst. Lt, 5657 eilutėje metų pabaigai turto parodyta 19,58 tūkst. Lt, reikėjo parodyti 74,55 tūkst. Lt, 5660 eilutėje turto parodyta 63,32 tūkst. Lt, reikėjo parodyti 9,35 tūkst. Lt.
             Birštono muziejaus ataskaitos 5610 eilutėje metų pabaigai neparodyta debitorinis įsiskolinimas tiekėjams, reikėjo parodyti 0,7 tūkst. Lt, neparodyta kreditorinis įsiskolinimas tiekėjams, reikėjo parodyti 5,63 tūkst. Lt, eilutėje 5657 metų pabaigai turto parodyta 0,7 tūkst. Lt, reikėjo parodyti 21,82 tūkst. Lt, įsipareigojimų parodyta20,49 tūkst. Lt, bet nieko nereikėjo rodyti, eilutėje 5660 įsipareigojimų neparodyta, reikėjo parodyti 14,85 tūkst. Lt, 5640 eilutėje metų pabaigai neparodyta 11 Lt įsiskolinimas socialiniam draudimui.
            Birštono turizmo informacijos centro ataskaitos 1350 eilutėje turto metų pabaigoje parodyta 4257 Lt, reikėjo parodyti 4262 Lt, 1420 eilutėje turto parodyta 2791 Lt, reikėjo parodyti 2786 Lt, 5657 eilutėje finansinio turto metų pabaigoje neparodyta, reikėjo parodyti 7,97 tūkst. Lt, įsipareigojimų parodyta 8,81 tūkst. Lt, bet nereikėjo rodyti, 5657 eilutėje turto metų pabaigai parodyta 6,88 tūkst. Lt, bet nereikėjo rodyti. Finansinės būklės 2010-12-31 d. ataskaitoje per vienerius metus gautinos sumos parodyta 6,88 tūkst. Lt, reikėjo parodyti 7,97 tūkst. Lt, finansavimo sumos parodyta 94,06 tūkst Lt, reikėjo parodyti 103,95 tūkst. Lt, trumpalaikiai įsipareigojimai parodyta 17,35 tūkst. Lt, reikėjo parodyti 8,54 tūkst. Lt, iš viso bendros turto ir įsipareigojimų sumos parodyta 113,11 tūkst. Lt, reikėjo parodyti 114,19 tūkst. Lt, skirtumas 1,08 tūkst. Lt. Taip pat neteisingai užpildyti ir atitinkami priedai prie finasinių ataskaitų.
            Patikrinimo metu nustatyti neatitikimai biudžetinių įstaigų savivaldybės nuosavybės teise valdomo turto ataskaitose VT-02 praėjusių metų pabaigoje (ataskaitoje neaprašyti) ir ataskaitinių metų pabaigoje ištaisyti, parengtos patikslintos ataskaitos, kurių duomenys atitinka su finansinių ataskaitų duomenimis, ir pateiktos Savivaldybės administracijai, pagal kurias parengta patikslinta bendra Savivaldybės turto ataskaita VT-02. 
              Patikslintoje Savivaldybės turto ataskaitoje VT-02 Savivaldybė nuosavybės teise valdomo turto 2010-12-31 duomenimis atvaizduota – 141141 tūkst. Lt, tame tarpe ilgalaikis materialus turtas - 139232 tūkst. Lt, ilgalaikis nematerialus turtas – 1558 tūkst. Lt, trumpalaikis materialus turtas – 304 tūkst. Lt, atsargos – 47 tūkst. Lt, pinigai bankų sąskaitose – 2979 tūkst. Lt, kasoje – 17 tūkst. Lt, debitorinis įsiskolinimas – 3417 tūkst. Lt, kreditorinis įsiskolinimas – 4953 tūkst. Lt. Patikslintoje Savivaldybės turto ataskaitoje VT-02 duomenys atitinka suvestiniams finansinių ataskaitų duomenims.
               2010 metais  110,0 tūkst. Lt sumažėjo Savivaldybei priklausančių akcijų skaičius, kadangi parduota už 110,0 tūkst. Lt Birštono savivaldybei priklausiusios UAB Prienų šilumos tinklų akcijos. Sumažėjo 13,0 tūkst. Lt Savivaldybei priklausantis  dalininko kapitalas viešosiose įstaigose, t. y. Birštono savivaldybės 2010-03-26 d. sprendimu Nr. TS-55 perdavė Birštono savivaldybės turimas VšĮ Kauno regiono turizmo informacijos centro akcijas, kurios įnašas -15,0 tūkst. Lt, Birštono savivaldybės 2010-05-28 d. sprendimu Nr.TS-100 nupręsta tapti VĮ Nemuno euroregiono Marijampolės biuro dalininku ir perduota 1,0 tūkst. Lt dalininko įnašas, bei šio biuro 1,0 tūkst. Lt dalininko įnašas perimta iš Širvintų rajono savivaldybės. 

              2010-12-29 d., neatitinkant teisės aktų reikalavimų, pagal VšĮ Nemuno euroregiono Mariampolės biuro dalininko teisių bei pareigų perdavimo ir priėmimo aktą Nr.NEMB-DTP-PPA-1/(25,22)-AKTN-16 Birštono savivaldybė perėmė Širvintų rajono savivaldybės priklausiusias Marijampolės biurui 1,0 tūkst. Lt akcijas. Taip pat pagal  šio biuro 2011-02-21 d. aktą Nr. NEMB-DTP-PPA-2/(25.22)-AKTN-17 Birštono savivaldybė perėmė šio biuro akcijos iš Vilniaus rajono savivaldybės. 
              2010-12-31 Savivaldybės akcijos ir kapitalas sudaro 22363 tūkst. Lt.  Ilgalaikių ir trumpalaikių   paskolų 2010 metų pabaigoje Savivaldybė neturėjo, metų pabaigai savivaldybės skola yra 364,0 tūkst. Lt už lizingo būdu pirktas vaizdo kameras.
               Patikrinimo metu nustatyta, kad biudžetinės įstaigos įsigijo turtą bei atliko remonto darbus neviršydamos biudžeto išlaidų sąmatose šiems straipsniams paskirtų asignavimų bei vėliau Savivaldybės tarybos sprendimais perpaskirstytų lėšų. 
             Patikrinimo metu nustatyta, kad iš  Birštono savivaldybės administracijos balanso nėra perduota  patikėjimo teise valdyti Birštono sporto centrui patalpa-tualetas, kuriuo naudojasi Birštono sporto centras, taip pat Kultūros centras naudojasi dviem garažais, kurie yra apskaityti savivaldybės administracijos balanse ir neperduoti Kultūros centrui, kadangi neatlikta  jų teisinė registracija.
             Birštono savivaldybės tarybos 2010-12-17 d. sprendimu Nr. TS-200 buvo padidinta BĮ Nemajjūnų dienos centro ilgalaikio materialiojo turto (pastatų ir statinių) įsigijimo savikaina atliktų rekonstrukcijos ir remonto darbų verte, todėl turėjo būti pakeista ir panaudos sutartyje sudarytoje Birštono savivaldybės tarybos 2009-10-30 d. sprendimu Nr. TS-190   perduoto medicinos punkto  VšĮ Birštono pirminės sveikatos priežiūros centrui, likutinė vertė.
            Neatitinkant Lietuvos Respublikos Vyriausybės 2009-06-10 d. nutarimo Nr. 564 „Dėl minimalios ilgalaikio materialiojo turto vertės nustatymo ir ilgalaikio turto nusidėvėjimo normatyvų viešojo subjektams patvirtinimo“ 3 punkto nuostatoms Kultūros centre ir Bibliotekoje nebuvo nusistatyta ir pasitvirtinta šių įstaigų ilgalaikio turto normatyvai, bet ilgalaikio turto nusidėvėjimas per 2010 metus buvo skaičiuojamas naudojantis Savivaldybės administracijos patvirtintais normatyvais.
            Savivaldybės kreditoriniai (mokėtinos sumos-įsipareigojimai) įsiskolinimai 2010-12-31 lyginant su 2009 metais 633 tūkst. Lt padidėjo. Savivaldybė ilgalaikių kreditorinių įsiskolinimų neturi, šie įsiskolinimai yra už einamą mėnesį, didžiausias kreditorinis įsiskolinimas yra Savivaldybės administracijoje 2075 tūkst. Lt, visų biudžetinių įstaigų kreditoriniai įsipareigojimai yra už einamojo mėnesio elektros energiją, šildymą, vandenį ir kt.  Savivaldybės debitoriniai (gautinos sumos) įsiskolinimai 2010-12-31  yra lyginant su 2009 metais 1188 tūkst. Lt padidėjo, didžiausias debitorinis įsiskolinimas yra Savivaldybės administracijos 942 tūkst. Lt, lyginant su 2009 metais sumažėjo 1067 tūkst. Lt. Trumpalaikiai debitoriniai įsiskolinimai yra už spaudos prenumeratą, už knygas bei kiti išankstiniai apmokėjimai už paslaugas, prekes ir remonto darbus.              Savivaldybės administracija turi senaties ilgalaikių debitorinių skolų, 2010-12-31  didžiausią senaties ilgalaikę skolą Savivaldybės administracijai turi VŠĮ Chomičiaus krepšinio mokykla  už nuomą – 117,29 tūkst. Lt (vyksta teisminiai procesai), AB „Mikotel Group“ –79,12 tūkst. Lt, E. Benaitienės skola-15,0 tūkst. Lt (savivaldybės suteikta paskola iš verslo skatinimo fondo), R.Vyšniausko skola - 13,11 tūkst. Lt už automobilio remontą (moka dalimis), V. Baškio - už nuomą 1,90 tūkst. Lt (moka dalimis), A. Babaliauskienė - už stogo remontą 3,49 tūkst. Lt, R. Bireta – 2,03 tūkst. Lt. Birštono miesto gyventojai butų savininkai už komunalinius patarnavimus senaties debitorinis įsiskolinimas – 14,41 tūkst. Lt, žemės nuomos mokesčio debitorinis įsiskolinimas – 4,83 tūkst. Lt. Birštono kultūros  centrui ilgalaikis debitorinis įsiskolinimas yra UAB „Vilbana“ už pastato nuomą - 31,49 tūkst. Lt, iš jų 8,89 tūkst. Lt delspinigiai (vyksta teisminiai procesai). 

                   Peržiūrėjus 2010 metais Savivaldybės administracijos ir biudžetinių įstaigų ilgalaikio ir trumpalaikio turto bei atsargų apskaitos dokumentus bei ūkines operacijas, reikšmingų pažeidimų ar neatitikimų nenustatyta. Tai leidžia teigti, kad turto ir atsargų ūkinės operacijos priskirtinos normaliai įstaigų ūkinei veiklai. Ūkinės operacijos, susijusios su turto įsigijimu 2010 metais atvaizduotos apskaitoje, ilgalaikio, trumpalaikio ir atsargų judėjimo ir apskaitos registruose, kurių duomenys sutinka su Didžiosios knygos bei balansų duomenimis.


Pažymėtina, kad Savivaldybės administracija ir kitos biudžetinės įstaigos, rengdamos turto ataskaitas už 2010 metus, atkreipė dėmesį į Savivaldybės kontrolės ir audito tarnybos audito metu rastus neatitikimus, ir siekdamos įgyvendinti pateiktas rekomendacijas ištaisė turto apskaitos klaidas, ėmėsi priemonių spręsti su Savivaldybės nuosavybės teise priklausančio bei patikėjimo teise valdomo valstybės turto valdymu, naudojimu ir disponavimu susijusias problemas.

                Savivaldybės administracija, atsižvelgė į kontrolierės pateiktas rekomendacijas ir per 2010 metus inventorizavo ir apskaitė Nekilnojamojo turto registre didelę dalį neinventorizuotų objektų. Turto inventorizavimui bei įregistravimui turto registre 2010 metais Savivaldybės biudžete buvo numatyta reikalingos lėšos turto inventorizavimui ir registravimui.

                Ištaisyti neatitikimai padaryti 2009 m. pravedant turto inventorizacijas, 2010 metais visose Savivaldybės biudžetinėse įstaigose atlikta viso turto inventorizacjijos, surašyti inventorizacijos apyrašai, vadovaujantis Lietuvos Respublikos Vyriausybės 2008-04-17 nutarimu Nr. 370 patvirtintomis naujos redakcijos inventorizasijos taisyklėmis. Atsižvelgiant į Kontrolės ir audito tarnybos rekomendacijas, pateiktas 2009 metais, Savivaldybės administracija ir kitos biudžetinės įstaigos, atliekant 2010 metų turto inventorizacijas, priėmė sprendimus dėl Savivaldybės nereikalingo ir netinkamo (negalimo) naudoti turto ir jį nurašė, vadovaudamiesi teisės aktais ir Savivaldybės tarybos patvirtinta  Savivaldybės  turto pripažinimo nereikalingu ir netinkamu naudoti tvarka.

         Apibendrinus Savivaldybės administracijos ir kitų biudžetinių įstaigų 2010 m. turto ataskaitų, balansų ir kitų buhalterinių dokumentų patikrinimo rezultatus, kurių pagrindu buvo vertinama, kaip yra valdomas Savivaldybės turtas ir kaip juo disponuojama, nustatyta, kad per 2010 metus savivaldybės turto apskaita nepasikeitė, nevedama bendra viso Savivaldybės turto apskaita, dalis turto  lieka neapskaityta, neįvertinta ir neįregistruota Nekilnojamojo turto registre, dėl to ataskaitos nerodo tikros ir teisingos turto finansinės būklės.                       

           Audito metu Savivaldybės administracijoje ir kitose biudžetinėse įstaigose su paminėtais nustatytais neatitikimais supažindinti atsakingi darbuotojai, pateiktos rekomendacijos klaidoms ir neatitikimams ištaisyti bei jų išvengti ateityje.

            Vertinant turto ataskaitų duomenų patikimumą, atkreipiant dėmesį į audito ataskaitoje išdėstytus dalykus, nustatyta, kad turto ataskaitose VT-01 ir VT-02 nėra reikšmingų neatitikimų, lyginant su Savivaldybės administracijos ir biudžetinių įstaigų statistinėmis ataskaitomis, balansais ir kitais pirminiais duomenimis, iš kurių turto ataskaitos buvo sudarytos.

            Patikrinimo metu nustatyta, kad turto ataskaitos VT-01 ir VT-02 yra parengtos pagal teisės aktų reikalavimus, nustatytus Savivaldybei nuosavybės teise  valdomo turto ir patikėjimo teise valdomo valstybės turto, ataskaitų sudarymui.


Apibendrinus audito rezultatus pažymima biudžetinių organizacijų ir Savivaldybės administracijos pastangos operatyviai taisant pasitaikiusias klaidas turto ataskaitose ir Savivaldybės administracijai rekomenduojama:
                 1.Įvertinus, kad Savivaldybės nuosavybės teise valdomo turto 2010 metų VT-02 metinė ir patikėjimo teise valdomo valstybės turto 2010 metų VT-01 metinė ataskaitose nurodyti neatitikimai, patikrinimo metu ištaisyti, bei siekiant, kad neatitikimai nesikartotų ateityje, rekomenduojame nustatyti papildomas vidaus kontrolės procedūras, kurios užtikrintų teisingų ir tikrų duomenų pateikimą ir išsamų turto ir įsipareigojimų būklės atskleidimą turto ataskaitose.
                2. Patikslintas 2010 metų turto ataskaitas pateikti teisės aktais nustatytoms institucijoms.
                3. Nekilnojamojo turto registre įregistruoti likusį Savivaldybei priklausantį neįregistruotą turtą. 
               4.  Imtis priemonių dėl ilgalaikių skolų išieškojimo.

               5. Spręsti klausimą dėl bendros Savivaldybės turto apskaitos įvedimo savivaldybės administracijoje.

                6. Perimant savivaldybei turtą iš kitų subjektų bei perduodant kitiems vadovautis tik įstatymų ir kitų teisės aktų nustatytais pagrindais ir tvarka.

                Apie rekomendacijų įgyvendinimą informuoti Savivaldybės kontrolės ir audito tarnybą iki 2011 metų spalio 01 d.

Kontrolierė

              Zita Pranckevičienė

Su ataskaita susipažino:

Savivaldybės administracijos direktorius

                    Valentinas Vincas Revuckas

Ūkio, turto ir kaimo plėtros skyriaus vyriausioji specialistė                    Nijolė Vaitkevičienė                                                               

	
	


